                              COMISIA
                              EUROPEANĂ

                                                      Bruxelles, 23.2.2022
                                                      COM(2022) 59 final

                                                      2022/0041 (NLE)

                                          Propunere de

                                  DECIZIE A CONSILIULUI

      privind poziția care trebuie adoptată, în numele Uniunii Europene, în cadrul celei de a
      57-a sesiuni a Comitetului de experți în domeniul transportului mărfurilor periculoase
     al Organizației Interguvernamentale pentru Transporturile Internaționale Feroviare, cu
      privire la anumite modificări aduse apendicelui C la Convenția privind transporturile
                                      internaționale feroviare

RO                                                                                RO
 ---pagebreak---                                          EXPUNERE DE MOTIVE

     1.       OBIECTUL PROPUNERII
     Prezenta propunere se referă la decizia de stabilire a poziției care urmează să fie adoptată în
     numele Uniunii în cadrul Comitetului de experți în domeniul transportului mărfurilor
     periculoase al Organizației pentru Transporturile Internaționale Feroviare (OTIF) (Comitetul
     de experți RID). Propunerea se referă la adoptarea preconizată a anumitor modificări ale
     dispozițiilor tehnice și administrative cuprinse în anexa la apendicele C la Convenția privind
     transporturile internaționale feroviare (COTIF). Aceste modificări urmează să fie decise de
     comitetul menționat.

     2.       CONTEXTUL PROPUNERII

     2.1.     Convenția privind transporturile internaționale feroviare (COTIF)
     Convenția privind transporturile internaționale feroviare din 9 mai 1980, astfel cum a fost
     modificată prin Protocolul de la Vilnius din 3 iunie 1999, este un acord internațional în cadrul
     căruia atât Uniunea, cât și 25 de state membre sunt părți contractante (doar Cipru și Malta nu
     sunt).
     Uniunea Europeană a aderat la COTIF prin Decizia 2013/103/UE a Consiliului din 16 iunie
     20111.

     2.2.     Regulamentul privind transportul internațional feroviar al mărfurilor
              periculoase (RID)
     Potrivit articolului 7 din COTIF, aceasta desemnează, printre altele, și apendicele menționate
     la articolul 6. Printre acestea se numără „Regulamentul privind transportul internațional
     feroviar al mărfurilor periculoase (RID)”, care constituie apendicele C la convenție. RID se
     aplică în măsura în care declarațiile nu sunt făcute în conformitate cu dispozițiile relevante din
     COTIF2.
     RID are ca scop reglementarea transportului internațional feroviar al mărfurilor periculoase
     între statele membre ale OTIF care aplică normele RID (statele contractante ale RID)3.
     Directiva 2008/68/CE privind transportul interior de mărfuri periculoase4 prevede că RID se
     aplică și transporturilor efectuate în interiorul statelor membre ale UE.

     2.3.     Comitetul de experți RID
     Comitetul de experți RID este un organism instituit în temeiul articolului 13 alineatul (1)
     litera (d) din COTIF. În conformitate cu articolul 18 din COTIF, Comitetul de experți RID ia

     1
            Decizia 2013/103/UE a Consiliului din 16 iunie 2011 privind semnarea și încheierea Acordului între
            Uniunea Europeană și Organizația Interguvernamentală pentru Transporturile Internaționale Feroviare
            privind aderarea Uniunii Europene la Convenția privind transporturile internaționale feroviare (COTIF)
            din 9 mai 1980, astfel cum a fost modificată prin Protocolul de la Vilnius din 3 iunie 1999, JO L 51,
            23.2.2013, p. 1.
     2
            Articolul 42 alineatul (1) din COTIF.
     3
            În prezent, există 50 de state membre ale OTIF și 45 de state contractante ale RID.
     4
            Directiva 2008/68/CE a Parlamentului European și a Consiliului din 24 septembrie 2008 privind
            transportul interior de mărfuri periculoase, JO L 260, 30.9.2008, p. 13.

RO                                                       1                                                           RO
 ---pagebreak---      decizii cu privire la propunerile de modificare a convenției. El este format din reprezentanți ai
     statelor membre ale OTIF care aplică RID și din reprezentanți ai Uniunii Europene.
     2.4.     Actul avut în vedere al Comitetului de experți RID
     La 25 mai 2022, în cadrul celei de a 57-a sesiuni, Comitetul de experți RID urmează să adopte
     un set de modificări care să actualizeze anexa la RID („actul avut în vedere”) având în vedere
     progresele tehnice și științifice.
     Scopul actului avut în vedere este de a asigura siguranța și securitatea transportului feroviar
     de mărfuri periculoase, prin actualizarea anumitor dispoziții. Acestea ar include, printre altele,
     lista mărfurilor periculoase admise pentru transport, instrucțiunile de ambalare, lista
     standardelor aplicabile și alte cerințe tehnice aplicabile pentru diferite mijloace de izolare.
     Se poate observa că dispozițiile internaționale privind transportul de mărfuri periculoase sunt
     stabilite de diverse organizații internaționale, cum ar fi OTIF. Printre acestea se numără
     Comisia Economică pentru Europa a Organizației Națiunilor Unite (CEE-ONU) și diverse
     organisme specializate ale Organizației Națiunilor Unite, cum ar fi Subcomitetul de experți în
     domeniul transportului de mărfuri periculoase din cadrul Consiliului Economic și Social
     (ECOSOC). Dat fiind că normele trebuie să fie compatibile, organizațiile implicate în această
     activitate au dezvoltat un sistem internațional de coordonare și de armonizare complex.
     Dispozițiile sunt adaptate pe baza unui ciclu de 2 ani.
     În decursul pregătirii acestor modificări a fost consultată o gamă largă de experți din sectorul
     public și privat. În cursul pregătirii acestor modificări au avut loc următoarele reuniuni
     tehnice:
     –        în cadrul Subcomitetului de experți al ONU în domeniul transportului de mărfuri
              periculoase, cu ocazia:
     (1)      celei de a 55-a sesiuni, de la Geneva, 1-5 iulie 2019;
     (2)      celei de a 56-a sesiuni, de la Geneva, 4-10 decembrie 2019;
     (3)      celei de a 57-a sesiuni, de la Geneva, 27 noiembrie-8 decembrie 2020;
     –        în cadrul reuniunii comune CEE-ONU – OTIF a Comitetului de experți RID și a
              Grupului de lucru privind transportul mărfurilor periculoase, cu ocazia:
     (1)      sesiunii de toamnă 2020, de la Geneva, 10-18 septembrie 2020;
     (2)      sesiunii de primăvară 2021, de la Berna, 15-19 martie 2021;
     (3)      sesiunii de toamnă 2021, de la Geneva, 21 septembrie-1 octombrie 2021;
     (4)      o altă sesiune a reuniunii comune va avea loc la Berna, în perioada 14-18 martie
              2022;
     –        în cadrul Grupului de lucru permanent al Comitetului de experți RID, cu ocazia:
     (1)      celei de a 12-a sesiuni, de la Berna (videoconferință), 24-26 noiembrie 2020;
     (2)      celei de a 13-a sesiuni, de la Geneva, 15-19 noiembrie 2021.
     Cu ocazia acestor reuniuni, comitetele de experți menționate mai sus au analizat și au
     prelucrat fiecare propunere de modificare în parte. În majoritatea cazurilor, măsurile
     recomandate s-au bucurat de un sprijin unanim. În cazul anumitor propuneri, recomandările
     sunt susținute de majoritatea experților.
     În conformitate cu articolul 35 din COTIF, odată adoptate de Comitetul de experți RID,
     modificările intră în vigoare pentru toate părțile contractante în prima zi a celei de a șasea luni

RO                                                   2                                                     RO
 ---pagebreak---      care urmează datei la care secretarul general le-a notificat părților contractante. O parte
     contractantă poate formula o obiecție în termen de patru luni de la data notificării. În cazul în
     care un sfert dintre părțile contractante formulează obiecții, modificarea nu intră în vigoare.
     Articolul 38 din COTIF prevede că, în scopul exercitării dreptului de vot și a dreptului de
     opoziție prevăzut la articolul 35 alineatul (4), o organizație de integrare economică regională
     precum Uniunea Europeană „se bucură de un număr de voturi egal cu cel al membrilor săi
     care sunt de asemenea state membre ale organizației”.
     Cu excepția cazului în care părțile ridică un număr suficient de obiecții, modificările vizate de
     prezenta propunere ar trebui să intre în vigoare la 1 ianuarie 2023 și să devină obligatorii
     pentru Uniune și pentru statele membre, ca parte integrantă din acquis-ul Uniunii.

     3.       POZIȚIA CARE URMEAZĂ SĂ FIE ADOPTATĂ ÎN NUMELE UNIUNII

     3.1.     Competența exclusivă a Uniunii
     Uniunea este parte contractantă cu drepturi depline la COTIF.
     În plus, articolul 1 din Directiva 2008/68/CE prevede că anexa la RID se aplică transportului
     feroviar de mărfuri periculoase în interiorul statelor membre sau între acestea, cu excepția
     statelor membre care nu au un sistem feroviar. Articolul 4 din Directiva 2008/68/CE, referitor
     la țările terțe, stabilește că „transportul de mărfuri periculoase între statele membre și țări terțe
     este autorizat în măsura în care acesta respectă cerințele ADR5, RID sau ADN6, cu excepția
     cazului în care în anexe se prevede altfel”.
     În acest scop, Comisia a fost împuternicită să adapteze secțiunea II.1 din anexa II la Directiva
     2008/68/CE, prin intermediul unui act delegat, în temeiul articolului 8 din directivă.
     Ar trebui menționat, de asemenea, faptul că Directiva 2008/68/CE privind transportul interior
     de mărfuri periculoase7 se află pe lista instrumentelor Uniunii prin care Uniunea și-a exercitat
     competența și care erau în vigoare la momentul încheierii acordului dintre UE și OTIF8.

     3.2.     Poziția care urmează să fie adoptată
     Modificările aduse RID se înscriu integral în sfera de competență exclusivă a Uniunii și este
     necesar să se stabilească o poziție a Uniunii.
     Modificările avute în vedere sunt considerate adecvate pentru a asigura transportul mărfurilor
     periculoase în condiții de siguranță și într-un mod eficace din punctul de vedere al costurilor,
     ținând cont de progresul tehnologic și, prin urmare, pot fi sprijinite.

     4.       TEMEIUL JURIDIC

     5
             Acordul european referitor la transportul rutier internațional al mărfurilor periculoase, încheiat la
             Geneva la 30 septembrie 1957.
     6
             Acordul european privind transportul internațional al mărfurilor periculoase pe căi navigabile interioare,
             încheiat la Geneva la 26 mai 2000.
     7
             Directiva 2008/68/CE a Parlamentului European și a Consiliului din 24 septembrie 2008 privind
             transportul interior de mărfuri periculoase, JO L 260, 30.9.2008, p. 13.
     8
             Apendicele la anexa I la Decizia 2013/103/UE a Consiliului din 16 iunie 2011.

RO                                                          3                                                             RO
 ---pagebreak---      4.1.      Temeiul juridic procedural
     4.1.1.    Principii
     Articolul 218 alineatul (9) din Tratatul privind funcționarea Uniunii Europene (TFUE)
     prevede posibilitatea adoptării unor decizii de stabilire „a pozițiilor care trebuie adoptate în
     numele Uniunii în cadrul unui organism creat printr-un acord, în cazul în care acest organism
     trebuie să adopte acte cu efecte juridice, cu excepția actelor care modifică sau completează
     cadrul instituțional al acordului”.
     Noțiunea de „acte cu efecte juridice” include actele care au efecte juridice în temeiul normelor
     de drept internațional aplicabile organismului în cauză. De asemenea, sunt incluse
     instrumentele care nu au un caracter obligatoriu în temeiul dreptului internațional, dar care
     „au vocația de a influența în mod decisiv conținutul reglementării adoptate de legiuitorul
     Uniunii”9.
     4.1.2.    Aplicarea în cazul în discuție
     Actul pe care urmează să îl adopte Comitetul de experți RID este un act cu efecte juridice.
     Actul avut în vedere va fi obligatoriu pentru Uniune în temeiul dreptului internațional în
     conformitate cu articolul 6 din RID, potrivit căruia anexa care urmează să fie modificată face
     parte integrantă din regulament.
     În plus, în conformitate cu articolul 1 din Directiva 2008/68/CE, anexa la RID se aplică
     transportului feroviar de mărfuri periculoase în interiorul statelor membre sau între acestea, cu
     excepția statelor membre care nu au un sistem feroviar. Articolul 4 din Directiva 2008/68/CE,
     referitor la țările terțe, stabilește că „transportul de mărfuri periculoase între statele membre și
     țări terțe este autorizat în măsura în care acesta respectă cerințele ADR, RID sau ADN, cu
     excepția cazului în care în anexe se prevede altfel”.
     Actul avut în vedere nu completează și nu modifică cadrul instituțional al acordului.
     Prin urmare, temeiul juridic procedural al propunerii de decizie este articolul 218 alineatul (9)
     din TFUE.

     4.2.      Temeiul juridic material
     4.2.1.    Principii
     Temeiul juridic material al unei decizii adoptate în temeiul articolului 218 alineatul (9) din
     TFUE depinde în primul rând de obiectivul și de conținutul actului avut în vedere cu privire la
     care se adoptă o poziție în numele Uniunii.
     4.2.2.    Aplicarea în cazul în discuție
     Principalul obiectiv și conținutul propunerii de decizie se referă la transportul feroviar de
     mărfuri periculoase.
     Prin urmare, temeiul juridic material al propunerii de decizie este articolul 91 din TFUE.

     4.3.      Concluzie
     Temeiul juridic al propunerii de decizie trebuie să fie articolul 91, coroborat cu articolul 218
     alineatul (9) din TFUE.

     9
              Hotărârea Curții de Justiție din 7     octombrie   2014,   Germania   /   Consiliu,   C-399/12,
              ECLI:EU:C:2014:2258, punctele 61-64.

RO                                                    4                                                         RO
 ---pagebreak---      5.       PUBLICAREA ACTULUI AVUT ÎN VEDERE

     Întrucât propunerea de decizie a Comitetului de experți RID va modifica anexa la RID, este
     oportun să se publice informații cu privire la rezultatul reuniunii în Jurnalul Oficial al Uniunii
     Europene, după adoptarea acesteia.

RO                                                   5                                                    RO
 ---pagebreak---                                                                   2022/0041 (NLE)

                                                   Propunere de

                                         DECIZIE A CONSILIULUI

      privind poziția care trebuie adoptată, în numele Uniunii Europene, în cadrul celei de a
      57-a sesiuni a Comitetului de experți în domeniul transportului mărfurilor periculoase
     al Organizației Interguvernamentale pentru Transporturile Internaționale Feroviare, cu
      privire la anumite modificări aduse apendicelui C la Convenția privind transporturile
                                      internaționale feroviare

     CONSILIUL UNIUNII EUROPENE,
     având în vedere Tratatul privind funcționarea Uniunii Europene, în special articolul 91
     coroborat cu articolul 218 alineatul (9),
     având în vedere propunerea Comisiei Europene,
     întrucât:
     (1)    Uniunea a aderat la Convenția privind transporturile internaționale feroviare din 9 mai
            1980, astfel cum a fost modificată de Protocolul de la Vilnius din 3 iunie 1999
            („COTIF”), prin Decizia 2013/103/UE a Consiliului1.
     (2)    În conformitate cu articolul 6 din COTIF, traficul feroviar internațional și admiterea
            materialului feroviar în traficul internațional sunt reglementate de normele enumerate
            în articolul respectiv, în special de „Regulamentul privind transportul internațional
            feroviar al mărfurilor periculoase (RID)”, care constituie apendicele C la convenție.
     (3)    Directiva 2008/68/CE a Parlamentului European și a Consiliului2 stabilește cerințe
            privind transportul rutier, feroviar sau pe căi navigabile interioare al mărfurilor
            periculoase în interiorul statelor membre sau între acestea, făcând trimitere la RID.
     (4)    În temeiul articolului 13 alineatul (1) litera (d) din COTIF, Comitetul de experți în
            domeniul transportului mărfurilor periculoase („Comitetul de experți RID”) al
            Organizației pentru Transporturile Internaționale Feroviare („OTIF”) poate adopta
            modificări ale anexei la RID.
     (5)    În decursul cele de a 57-a sesiuni ale sale din 25 mai 2022, Comitetul de experți RID
            urmează să adopte modificări în vederea adaptării anexei la RID la progresele
            științifice și tehnice.
     (6)    Este adecvat să se stabilească poziția care trebuie adoptată în numele Uniunii în cadrul
            Comitetului de experți RID, întrucât modificările aduse RID vor avea caracter
            obligatoriu pentru Uniune.

     1
             Decizia 2013/103/UE a Consiliului din 16 iunie 2011 privind semnarea și încheierea Acordului între
             Uniunea Europeană și Organizația Interguvernamentală pentru Transporturile Internaționale Feroviare
             privind aderarea Uniunii Europene la Convenția privind transporturile internaționale feroviare (COTIF)
             din 9 mai 1980, astfel cum a fost modificată prin Protocolul de la Vilnius din 3 iunie 1999, JO L 51,
             23.2.2013, p. 1.
     2
             Directiva 2008/68/CE a Parlamentului European și a Consiliului din 24 septembrie 2008 privind
             transportul interior de mărfuri periculoase, JO L 260, 30.9.2008, p. 13.

RO                                                        6                                                           RO
 ---pagebreak---      (7)    Modificările avute în vedere urmăresc să asigure transportul mărfurilor periculoase în
            condiții de siguranță și în mod eficient, ținând totodată seama de progresele științifice
            și tehnice din acest sector și de dezvoltarea unor noi substanțe și articole care ar putea
            prezenta un pericol în timpul transportului.
     (8)    Modificările avute în vedere sunt considerate adecvate pentru transportul mărfurilor
            periculoase în condiții de siguranță și într-un mod eficace din punctul de vedere al
            costurilor și, prin urmare, pot fi sprijinite.
     (9)    Modificările minore ale documentelor menționate în anexă pot fi convenite la nivel
            tehnic în cadrul celei de a 14-a sesiuni a grupului de lucru permanent al Comitetului de
            experți RID din 23-24 mai 2022, inclusiv pe baza recomandărilor reuniunii comune
            CEE-ONU a Comitetului de experți RID și a Grupului de lucru privind transportul
            mărfurilor periculoase,

     ADOPTĂ PREZENTA DECIZIE:

                                               Articolul 1
     Poziția care trebuie adoptată în numele Uniunii cu ocazia celei de a 57-a sesiuni a Comitetului
     de experți în domeniul transportului mărfurilor periculoase („Comitetul de experți RID”) al
     Organizației pentru Transporturile Internaționale Feroviare („OTIF”) în cadrul Convenției
     privind transporturile internaționale feroviare din 9 mai 1980, astfel cum a fost modificată
     prin Protocolul de la Vilnius din 3 iunie 1999, este stabilită în anexa la prezenta decizie.

     Reprezentanții Uniunii în cadrul Comitetului de experți RID pot conveni asupra unor
     modificări minore ale documentelor menționate în anexă fără a mai fi necesară o nouă decizie
     a Consiliului.

                                               Articolul 2
     După adoptare, deciziile comitetului de experți RID se publică în Jurnalul Oficial al Uniunii
     Europene, indicându-se data intrării lor în vigoare.

                                               Articolul 3
     Prezenta decizie se adresează Comisiei.
     Adoptată la Bruxelles,

                                                  Pentru Consiliu
                                                  Președintele

RO                                                  7                                                    RO
 ---documentbreak---                               COMISIA
                              EUROPEANĂ

                                                      Bruxelles, 23.2.2022
                                                      COM(2022) 59 final

                                                      ANNEX

                                            ANEXĂ

                                                la

                               Propunerea de Decizie a Consiliului

      privind poziția care trebuie adoptată, în numele Uniunii Europene, în cadrul celei de a
      57-a sesiuni a Comitetului de experți în domeniul transportului mărfurilor periculoase
     al Organizației Interguvernamentale pentru Transporturile Internaționale Feroviare, cu
      privire la anumite modificări aduse apendicelui C la Convenția privind transporturile
                                      internaționale feroviare

RO                                                                                RO
 ---pagebreak---                                          ANEXĂ

Propuner   Document de referință        Aspect                          Observații    Poziția UE
e

   1.      OTIF/RID/CE/GTP/2021/2       Alinierea între ADR și RID      Consens       De acord
                                        pentru a include noi            tehnic în
                                        mijloace de izolare             cadrul
                                        în modelul de raport cu         grupului de
                                        privire la accident             lucru
                                                                        permanent
                                                                        al OTIF
                                                                        pentru
                                                                        adoptarea
                                                                        textului
                                                                        modificat

   2.      OTIF/RID/CE/GTP/2021/3 și    Alinierea între ADR și RID      Consens       De acord
           OTIF/RID/CE/GTP/2021/INF.3   a cerințelor privind            tehnic în
                                        informațiile afișate            cadrul
                                                                        grupului de
                                                                        lucru
                                                                        permanent
                                                                        al OTIF
                                                                        pentru
                                                                        adoptarea
                                                                        textului
                                                                        modificat

   3.      OTIF/RID/CE/GTP/2021/4       Montarea de supape de           Consens       De acord
                                        siguranță pe cisterne pentru    tehnic în
                                        gazele lichefiate inflamabile   cadrul
                                                                        grupului de
                                                                        lucru
                                                                        permanent
                                                                        al OTIF
                                                                        pentru
                                                                        adoptarea
                                                                        textului
                                                                        modificat

   4.      OTIF/RID/CE/GTP/2021/5       Texte consolidate adoptate      Consens       De acord
                                        în cadrul reuniunii comune      tehnic în
                                        din 2020 și din 2021 și de      cadrul
                                        către grupul de lucru           grupului de
                                        permanent al Comitetului de     lucru
                                        experți RID în noiembrie        permanent
                                        2020                            al OTIF
                                                                        pentru
                                                                        adoptarea

RO                                           1                                                RO
 ---pagebreak---                                                                                textului
                                                                               modificat

 5.        OTIF/RID/CE/GTP/2021/6             Alinierea între ADR și RID,      Consens       De acord
                                              printre altele în ceea ce        tehnic în
                                              privește proiectarea,            cadrul
                                              construcția, precum și           grupului de
                                              inspecția și încercarea          lucru
                                              inițială a recipientelor sub     permanent
                                              presiune „non-UN”                al OTIF
                                              proiectate, construite și        pentru
                                              încercate în conformitate cu     adoptarea
                                              standardele menționate           textului
                                                                               modificat

 6.        OTIF/RID/CE/GTP/2021/INF.4         Măsură tranzitorie în            Consens       De acord
                                              legătură cu 6.8.2.4.6            tehnic în
                                              (proceduri utilizate de          cadrul
                                              autoritatea competentă           grupului de
                                              pentru aprobarea experților,     lucru
                                              efectuarea inspecțiilor          permanent
                                              privind vagoanele-cisternă       al OTIF
                                              și recunoașterea reciprocă       pentru
                                              a unor astfel de inspecții)      adoptarea
                                                                               textului
                                                                               modificat

 7.        OTIF/RID/CE/GTP/2021/INF.11        Propuneri privind modul de       Consens       De acord
                                              ajustare a capitolului 6.8 din   tehnic în
                                              RID pentru a lua în              cadrul
                                              considerare containere-          grupului de
                                              cisternă foarte mari             lucru
                                                                               permanent
                                                                               al OTIF
                                                                               pentru
                                                                               adoptarea
                                                                               textului
                                                                               modificat

      Toate      documentele      de    mai      sus     sunt    disponibile  pe    site-ul    OTIF
      (http://otif.org/en/?page_id=1119) și se înțeleg ca incluzând modificările discutate în cadrul
      grupului de lucru permanent al Comitetului de experți RID din noiembrie 2021 și reflectate în
      anexa I la documentul OTIF/RID/CE/GTP/2021-A (Raportul final al celei de-a 13-a sesiuni a
      grupului de lucru permanent al Comitetului de experți RID - Geneva/hibrid, 15-18 noiembrie
      2021), disponibil și pe site-ul OTIF (http://otif.org/en/?page_id=254).

RO                                                  2                                                  RO


                             COMISIA
                             EUROPEANĂ

                                                      Bruxelles, 24.2.2022
                                                      COM(2022) 67 final

                                                      2022/0046 (NLE)

                                          Propunere de

                                  DECIZIE A CONSILIULUI

      privind poziția care urmează să fie adoptată în numele Uniunii Europene la cea de
     a 15-a Conferință a părților la Convenția de la Basel privind controlul transportului
      peste frontiere al deșeurilor periculoase și al eliminării acestora în ceea ce privește
                anumite amendamente la articolul 6 alineatul (2) din convenție

RO                                                                                RO
 ---pagebreak---                                         EXPUNERE DE MOTIVE

     1.       OBIECTUL PROPUNERII
     Propunerea vizează o decizie de stabilire a poziției Uniunii la cea de a 15-a reuniune a
     Conferinței părților la Convenția de la Basel, în legătură cu o propunere de modificare a
     articolului 6 al convenției. Reuniunea este programată să aibă loc în luna iunie 2022.

     2.       CONTEXTUL PROPUNERII
     2.1.     Convenția de la Basel privind controlul transportului peste frontiere al deșeurilor
              periculoase și al eliminării acestora
     Convenția de la Basel privind controlul transportului peste frontiere al deșeurilor periculoase
     și al eliminării acestora („convenția”) a fost adoptată la 22 martie 1989 și a intrat în vigoare în
     1992. Uniunea Europeană și statele sale membre sunt părți la convenție1. Convenția are
     188 de părți semnatare.
     Elementul fundamental al convenției constă într-un sistem de control al exportului, al
     importului și al tranzitului anumitor deșeuri, prin procedura de „consimțământ prealabil în
     cunoștință de cauză”. Exporturile de deșeuri supuse convenției trebuie să fie notificate în
     prealabil autorităților competente ale statelor importatoare și de tranzit. Notificările trebuie să
     fie redactate în scris și să cuprindă declarațiile și informațiile specificate în anexa V.A la
     convenție. Un export de deșeuri poate avea loc numai dacă și atunci când toate statele vizate
     și-au dat acordul în scris (articolul 6 al convenției).
     Sistemul de control al convenției se aplică deșeurilor periculoase definite la articolul 1 și
     enumerate în anexa VIII la convenție și deșeurilor enumerate în anexa II, care cuprinde
     deșeuri menajere colectate, reziduuri provenind din incinerarea deșeurilor menajere și anumite
     deșeuri din plastic. De asemenea, anexa IX la convenție cuprinde o listă de rubrici de deșeuri
     care nu se încadrează în domeniul de competență și nu sunt supuse sistemului de control al
     convenției, cu excepția cazului în care deșeurile respective conțin un material încadrat într-o
     categorie menționată în anexa I într-o cantitate care să determine apariția unei caracteristici
     periculoase menționate în anexa III.
     2.2.     Conferința părților
     Conferința părților la Convenția de la Basel este organul principal de decizie al convenției.
     Aceasta are competența de a modifica anexele la convenție și se reunește o dată la doi ani.
     Cea de a 15-a reuniune a Conferinței părților la Convenția de la Basel (CoP15) cuprinde două
     părți: o primă parte a avut loc online în perioada 26-30 iulie 2021, iar a doua parte se va
     desfășura față în față la Geneva, în perioada 6-17 iunie 2022.

     2.3.     Propunerea de modificare a convenției

     1
            Decizia 93/98/CEE a Consiliului privind încheierea, în numele Comunității, a Convenției de la Basel
            din 22 martie 1989 privind controlul transporturilor transfrontaliere de deșeuri periculoase și al
            eliminării acestora, JO L 39, 16.2.1993, p. 1.

RO                                                      1                                                         RO
 ---pagebreak---      Federația Rusă a prezentat o propunere, care urmează să fie examinată în cadrul celei de
     a 15-a reuniuni a Conferinței părților, menită să modifice prima teză a articolului 6 alineatul (2)
     din convenție (denumită în continuare „actul avut în vedere”)2.
     Articolul 6 alineatul (2) prima teză din convenție are următorul conținut: „Statul importator
     trebuie să confirme în scris primirea notificării de la exportator și să accepte transportul cu sau
     fără rezerve, să refuze autorizarea începerii transportului sau să solicite informații
     suplimentare.”
     Actul avut în vedere propune modificarea acestei teze prin adăugarea unui termen de 30 de
     zile în care o țară importatoare ar trebui să răspundă autorului notificării (acceptând
     expedierea de deșeuri planificată, refuzând permisiunea de a efectua expedierea de deșeuri sau
     solicitând informații suplimentare). În plus, propunerea constă în eliminarea virgulei dintre
     „rezerve” și „să refuze” și înlocuirea sa cu „sau”.
     Convenția este pusă în aplicare în Uniune prin Regulamentul (CE) nr. 1013/2006 al
     Parlamentului European și al Consiliului din 14 iunie 2006 privind transferurile de deșeuri3
     (denumit în continuare „RTD”). Orice modificări aduse convenției ar produce efecte în UE
     după ce au fost transpuse prin modificări ale regulamentului menționat.
     Normele actuale care se aplică Uniunii și statelor sale membre prevăd deja că țara
     importatoare trebuie să răspundă notificatorului în termen de 30 de zile (a se vedea articolul 8
     din RTD). Acest lucru se aplică și altor țări OCDE, în conformitate cu Decizia OCDE4.
     Pentru Uniune, singura consecință practică a modificărilor legate de propunerea Federației
     Ruse ar viza procedura de export al deșeurilor notificate către țări care nu sunt membre ale
     OCDE. Întrucât exportul deșeurilor menționate în anexele VIII și II către țări care nu sunt
     membre ale OCDE este interzis în temeiul RTD, modificarea declanșată de propunerea Rusiei
     ar viza doar deșeurile neincluse pe nicio listă (și anume, odată cu propunerea Rusiei, țările
     care nu sunt membre ale OCDE și care importă din UE deșeuri neincluse pe nicio listă ar
     trebui să răspundă notificatorului în termen de 30 de zile), care, în conformitate cu articolul 3
     alineatul (1) litera (b) punctele (iii) și (iv) din RTD, fac obiectul procedurii de „consimțământ
     prealabil în cunoștință de cauză”. Amendamentul propus de Federația Rusă ar însemna că, în
     aceste cazuri, țara importatoare ar trebui să răspundă în termen de 30 de zile notificatorului
     unei expedieri din Uniune destinate unei țări care nu este membră a OCDE.
     Procedura prin care se pot aduce amendamente convenției este reglementată de articolul 17 al
     acesteia. Orice astfel de amendament trebuie să fie adoptat în cadrul unei reuniuni a
     Conferinței părților. Un amendament devine obligatoriu pentru părțile care își depun
     instrumentele de ratificare, aprobare, confirmare formală sau acceptare în conformitate cu
     articolul 17 alineatul (5) din convenție, care prevede următoarele: „Instrumentele de ratificare,
     aprobare, confirmare formală sau acceptare a amendamentelor sunt depuse la depozitar.
     Amendamentele adoptate în conformitate cu alineatul (3) sau (4) intră în vigoare între părțile
     care le acceptă în a nouăzecea zi după ce depozitarul a primit instrumentul de la cel puțin trei
     pătrimi din părțile care le-au acceptat sau de la cel puțin două treimi din părțile la protocolul
     avut în vedere care le-au acceptat, cu excepția cazului în care în respectivul protocol există
     dispoziții contrare. Amendamentele intră în vigoare pentru toate celelalte părți în a nouăzecea
     zi după depunerea, de către partea respectivă, a instrumentului de ratificare, aprobare,

     2
            Propunerea este disponibilă pe site-ul web al Convenției de la Basel, a se vedea
            http://www.basel.int/TheConvention/Communications/tabid/1596/Default.aspx
     3
            JO L 190, 12.7.2006, p. 1.
     4
            Decizia privind controlul transporturilor transfrontaliere de deșeuri destinate operațiunilor de
            recuperare, https://legalinstruments.oecd.org/en/instruments/OECD-LEGAL-0266

RO                                                     2                                                       RO
 ---pagebreak---      confirmare formală sau acceptare a amendamentelor.” Prin urmare, pentru ca orice
     amendament adus convenției să intre în vigoare, este necesară ratificarea, aprobarea,
     confirmarea formală sau acceptarea sa de către trei sferturi din părțile la convenție (adică
     141 de părți).
     Până acum, textul convenției a fost modificat o dată, prin adăugarea articolului 4a și
     adăugarea ulterioară a anexei VII („amendamentul interdicției de la Basel”) la convenție.
     Acest amendament a fost convenit de Conferința părților în cadrul celei de a treia reuniuni a
     acesteia din 1995 și a intrat în vigoare în 2019, pentru părțile care l-au ratificat.

     3.      POZIȚIA CARE URMEAZĂ SĂ FIE ADOPTATĂ ÎN NUMELE UNIUNII
     (1)     Uniunea nu ar trebui să sprijine modificarea articolului 6 alineatul (2) din convenție,
             astfel cum a fost propusă de Federația Rusă.
     (2)     Prima parte a amendamentului (obligația ca țara importatoare să răspundă
             notificatorului în termen de 30 de zile) nu ar produce nicio schimbare majoră pentru
             Uniune și statele sale membre, deoarece obligația ca țările importatoare să răspundă
             notificatorului în termen de 30 de zile, cuprinsă în amendamentul propus, se aplică
             deja majorității expedierilor notificate de UE și de statele sale membre în temeiul
             dreptului Uniunii (cu excepția exporturilor de deșeuri neincluse pe nicio listă către
             țări care nu sunt membre ale OCDE). De asemenea, amendamentul nu ar modifica
             nici obligațiile UE și ale statelor sale membre care primesc notificări, întrucât
             termenul de 30 de zile pentru răspuns se aplică deja în temeiul dreptului Uniunii.
     (3)     A doua parte a amendamentului (înlocuirea unei virgule cu „sau”) nu pare necesară și
             ar crea insecuritate juridică. Din formularea actuală se înțelege suficient de clar că
             țara importatoare poate reacționa în trei moduri diferite atunci când răspunde
             notificatorului (acceptând transportul, refuzând autorizarea începerii transportului
             sau solicitând informații suplimentare). Prin urmare, nu este necesar ca această teză
             să fie modificată.
     (4)     Procesul de modificare a convenției este foarte greoi și necesită mult timp, în special
             deoarece, pentru ca amendamentul să poată intra în vigoare, fiecare parte trebuie să
             desfășoare procedura internă de ratificare și amendamentul trebuie să fie ratificat de
             către cel puțin trei sferturi din numărul total de părți. De asemenea, în cele din urmă,
             amendamentul ar putea avea un impact limitat, deoarece amendamentele sunt
             obligatorii numai pentru părțile care le-au ratificat. Prin urmare, amendamentul
             propus nu ar aborda îmbunătățirea eficacității convenției într-un mod eficient,
             deoarece ar lansa un proces îndelungat și greoi în cadrul convenției și pentru părțile
             la aceasta.
     (5)     Deși nu sprijină amendamentele propuse, Uniunea ar trebui să sublinieze că părțile ar
             trebui să promoveze o funcționare mai bună a procedurii de notificare în cadrul
             Convenției de la Basel. Aceasta ar putea include stabilirea altor termene în care să se
             răspundă notificatorilor, în special pentru țările de tranzit, precum și încurajarea
             utilizării sistemelor de schimb electronic de date sau încorporarea, în cadrul
             Convenției de la Basel, a conceptului de „instalații care au primit un consimțământ
             prealabil”, care provine din Decizia OCDE privind transporturile transfrontaliere de
             deșeuri. În cadrul convenției se desfășoară deja o serie de procese cu privire la aceste
             aspecte, care sunt utile, dar care au produs, până în prezent, doar rezultate limitate.
             Uniunea ar trebui să sublinieze importanța acestor aspecte și să analizeze dacă
             acestea ar putea fi abordate în cadrul inițiativelor existente sau în cadrul unor

RO                                                 3                                                    RO
 ---pagebreak---                inițiative noi, care nu ar implica o modificare a convenției. Uniunea ar trebui să
               manifeste deschidere față de astfel de inițiative eventuale.
     (6)       În fine, ar trebui remarcat faptul că, deși nu ar avea nicio valoare adăugată clară,
               adoptarea amendamentului propus nu ar aduce însă atingere intereselor Uniunii.

     4.        TEMEI JURIDIC
     4.1.      Temeiul juridic procedural
     4.1.1.    Principii
     Articolul 218 alineatul (9) din Tratatul privind funcționarea Uniunii Europene (TFUE)
     prevede posibilitatea adoptării unor decizii de stabilire a „pozițiilor care trebuie adoptate în
     numele Uniunii în cadrul unui organism creat printr-un acord, în cazul în care acest organism
     trebuie să adopte acte cu efecte juridice, cu excepția actelor care modifică sau completează
     cadrul instituțional al acordului”.
     Noțiunea de „acte cu efecte juridice” include actele care au efecte juridice în temeiul normelor
     de drept internațional aplicabile organismului în cauză. Sunt, de asemenea, incluse
     instrumentele care nu au un caracter obligatoriu în temeiul dreptului internațional, dar care
     „au vocația de a influența în mod decisiv conținutul reglementării adoptate de legiuitorul
     Uniunii”5.
     4.1.2.    Aplicarea la cazul în discuție
     Conferința părților la Convenția de la Basel este un organ instituit prin convenție.
     Actul pe care Conferința părților este invitată să îl adopte este un act cu efecte juridice. Actul
     avut în vedere va avea caracter obligatoriu în temeiul dreptului internațional, în conformitate
     cu articolul 18 din convenție. Actul poate influența conținutul legislației UE, și anume al
     Regulamentului (CE) nr. 1013/2006 al Parlamentului European și al Consiliului din
     14 iunie 2006 privind transferurile de deșeuri. Acest regulament pune în aplicare convenția,
     printre altele, prin stabilirea procedurilor referitoare la exporturile din Uniune și importurile în
     Uniune, precum și la transferurile dintre statele membre.
     Actul avut în vedere nu modifică și nici nu completează cadrul instituțional al acordului.
     Prin urmare, temeiul juridic procedural al deciziei propuse este articolul 218 alineatul (9) din
     TFUE.

     4.2.      Temeiul juridic material
     4.2.1.    Principii
     Temeiul juridic material al unei decizii adoptate în temeiul articolului 218 alineatul (9) din
     TFUE depinde în primul rând de obiectivul și de conținutul actului avut în vedere cu privire la
     care se adoptă o poziție în numele Uniunii. În cazul în care actul avut în vedere urmărește
     două obiective sau include două elemente, iar unul dintre aceste obiective sau elemente poate
     fi identificat ca fiind obiectivul sau elementul principal, iar celălalt obiectiv sau element are
     mai degrabă un caracter accesoriu, decizia adoptată în temeiul articolului 218 alineatul (9) din

     5
              Hotărârea  Curții  de    Justiție    din   7 octombrie 2014,   Germania/Consiliul,   C-399/12,
              ECLI:EU:C:2014:2258, punctele 61-64.

RO                                                       4                                                     RO
 ---pagebreak---      TFUE trebuie să se întemeieze pe un singur temei juridic material, respectiv cel impus de
     obiectivul sau de elementul principal sau predominant.
     4.2.2.   Aplicarea la cazul în discuție
     Obiectivul principal și conținutul actului avut în vedere vizează protecția mediului.
     Prin urmare, temeiul juridic material al deciziei propuse este articolul 192 alineatul (1) din
     TFUE.
     4.3.     Concluzie
     Temeiul juridic al deciziei propuse ar trebui să fie articolul 192 alineatul (1) din TFUE,
     coroborat cu articolul 218 alineatul (9) din TFUE.

RO                                                  5                                                 RO
 ---pagebreak---                                                            2022/0046 (NLE)

                                               Propunere de

                                          DECIZIE A CONSILIULUI

          privind poziția care urmează să fie adoptată în numele Uniunii Europene la cea de
         a 15-a Conferință a părților la Convenția de la Basel privind controlul transportului
          peste frontiere al deșeurilor periculoase și al eliminării acestora în ceea ce privește
                    anumite amendamente la articolul 6 alineatul (2) din convenție

     CONSILIUL UNIUNII EUROPENE,
     având în vedere Tratatul privind funcționarea Uniunii Europene, în special articolul 192
     alineatul (1), coroborat cu articolul 218 alineatul (9),
     având în vedere propunerea Comisiei Europene,
     întrucât:
     (1)     Convenția de la Basel privind controlul transportului peste frontiere al deșeurilor
             periculoase și al eliminării acestora („convenția”) a intrat în vigoare în 1992 și a fost
             aprobată de Uniune prin Decizia 93/98/CEE a Consiliului privind încheierea, în
             numele Comunității, a Convenției privind controlul transporturilor transfrontaliere de
             deșeuri periculoase și al eliminării acestora (Convenția de la Basel din
             22 martie 1989)6.
     (2)     În temeiul articolului 15 alineatul (5) litera (b) din convenție, conferința părților
             examinează și adoptă, dacă este cazul, amendamentele la convenție.
     (3)     Conferința părților, în cadrul celei de a 15-a reuniuni din iunie 2022, urmează să
             examineze adoptarea amendamentelor la articolul 6 alineatul (2) din convenție
             prezentate de Federația Rusă. Propunerea respectivă urmărește să stabilească un
             termen de 30 de zile în care o țară importatoare să răspundă notificatorului unei
             expedieri de deșeuri și să includă o altă modificare, prezentată ca fiind de redactare.
     (4)     Este necesar să se stabilească poziția care urmează să fie adoptată în numele Uniunii în
             cadrul Conferinței părților cu privire la propunerea menționată, deoarece, fiind un
             amendament la textul convenției, acesta produce efecte juridice. Dacă va fi adoptat de
             Conferința părților, acest act va avea caracter obligatoriu pentru Uniune și va influența
             conținutul legislației Uniunii, și anume Regulamentul (CE) nr. 1013/2006 al
             Parlamentului European și al Consiliului din 14 iunie 2006 privind transferurile de
             deșeuri7.
     (5)     Uniunea nu ar trebui să sprijine amendamentele menționate mai sus aduse convenției,
             deoarece intrarea lor în vigoare ar implica un proces îndelungat și greoi și pare
             disproporționat să se lanseze un astfel de proces pentru un amendament ale cărui
             obiective ar putea fi realizate prin alte mijloace. Uniunea ar trebui mai degrabă să fie
             deschisă la inițiativele menite să îmbunătățească funcționarea procedurii de

     6
             JO L 39, 16.2.1993, p. 1.
     7
             JO L 190, 12.7.2006, p. 1.

RO                                                   6                                                   RO
 ---pagebreak---           „consimțământ prealabil în cunoștință de cauză”, cu condiția ca acestea să aibă un
          domeniu de aplicare mai larg decât propunerea prezentată în cadrul CoP15, să fie în
          concordanță cu politicile și obiectivele generale ale Uniunii și să nu necesite
          modificarea convenției. Ar trebui remarcat faptul că, deși nu ar avea nicio valoare
          adăugată clară, adoptarea amendamentului propus nu ar aduce însă atingere intereselor
          Uniunii,

     ADOPTĂ PREZENTA DECIZIE:

                                            Articolul 1
     1.    Poziția care urmează să fie adoptată în numele Uniunii în cadrul celei de a 15-a
           reuniuni a Conferinței părților la Convenția de la Basel este ca aceasta să nu sprijine
           amendamentele la articolul 6 alineatul (2) din convenție, astfel cum au fost
           prezentate de Federația Rusă.
     2.    Dacă la cea de a 15-a reuniune a Conferinței părților la Convenția de la Basel se vor
           prezenta alte propuneri menite să îmbunătățească funcționarea procedurii de
           „consimțământ prealabil în cunoștință de cauză”, Uniunea le va sprijini, sub rezerva
           condițiilor următoare:

           (a)   propunerile sunt menite să îmbunătățească funcționarea procedurii respective,
                 prin abordarea întârzierilor și a problemelor cu care se confruntă statele
                 exportatoare, de tranzit sau importatoare în cadrul tratării notificărilor, și să
                 sprijine digitalizarea procedurii de „consimțământ prealabil în cunoștință de
                 cauză”, astfel încât deșeurile să poată fi expediate la nivel transfrontalier fără
                 întârzieri nejustificate, atunci când expedierile în cauză sunt conforme cu
                 dispozițiile convenției, fără să fie necesară modificarea convenției;
           (b)   propunerile contribuie la gestionarea rațională din punct de vedere ecologic a
                 deșeurilor și la tranziția către o economie circulară la nivel mondial și
           (c)   propunerile sprijină punerea în aplicare corespunzătoare a mecanismelor de
                 control prevăzute în convenție și contribuie la asigurarea clarității juridice în
                 această privință.

RO                                               7                                                    RO
 ---pagebreak---                                                 Articolul 2

     În funcție de evoluțiile din cadrul celei de a 15-a reuniuni a Conferinței părților, reprezentanții
     Uniunii, în consultare cu statele membre, pot conveni asupra unei ajustări a poziției
     menționate la articolul 1 în cadrul reuniunilor de coordonare la fața locului, fără a fi necesară
     o altă decizie a Consiliului.

                                                Articolul 3
     Prezenta decizie se adresează Comisiei.
     Adoptată la Bruxelles,

                                                   Pentru Consiliu,
                                                   Președintele

RO                                                   8                                                     RO


                            COMISIA
                            EUROPEANĂ

                                                     Bruxelles, 24.2.2022
                                                     COM(2022) 63 final

                                                     2022/0043 (NLE)

                                         Propunere de

                                DECIZIE A CONSILIULUI

     privind poziția care urmează să fie adoptată în numele Uniunii Europene în cadrul
      procedurii scrise de către participanții la Acordul privind creditele la export care
                  beneficiază de susținere oficială de modificare a anexei IV

RO                                                                                RO
 ---pagebreak---                                          EXPUNERE DE MOTIVE

     1.       OBIECTUL PROPUNERII
     Prezenta propunere se referă la o decizie de stabilire a poziției care urmează să fie adoptată în
     numele Uniunii Europene de către Comisie în contextul unei modificări a Acordului OCDE
     privind creditele la export care beneficiază de susținere oficială, limitată la anexa sa IV,
     Înțelegerea sectorială privind creditele la export pentru proiectele în domeniul energiei
     regenerabile, al atenuării schimbărilor climatice și al adaptării la acestea, precum și al apei.
     Anexa IV este denumită, de asemenea, Înțelegerea sectorială privind schimbările climatice
     sau CCSU (Climate Change Sector Understanding).
     Modificarea aflată în discuție la nivelul participanților la acord vizează mai specific
     apendicele III la CCSU, care este apendicele care definește criteriile de eligibilitate pentru
     proiectele de adaptare la schimbările climatice. Ea survine unei propuneri a Uniunii Europene
     prin care se urmărește eficientizarea acestor criterii în identificarea proiectelor de adaptare
     relevante.
     Este necesar ca Uniunea Europeană să continue să își demonstreze ambițiile puternice în ceea
     ce privește acțiunile în domeniul climei și să se pregătească să adopte o poziție cu privire la
     un posibil acord la care s-ar putea ajunge înainte de următoarea reuniune a participanților din
     martie 2022.

     2.       CONTEXTUL PROPUNERII
     2.1.     Acordul privind creditele la export care beneficiază de susținere oficială
     Acordul reprezintă o convenție informală („gentlemen's agreement”) între UE, SUA, Canada,
     Japonia, Coreea, Norvegia, Elveția, Australia, Noua Zeelandă, Turcia și Regatul Unit, având
     ca scop punerea la dispoziție a unui cadru pentru utilizarea ordonată a creditelor la export care
     beneficiază de susținere oficială. În practică, aceasta înseamnă stabilirea unor condiții
     echitabile (în baza cărora concurența să fie bazată pe prețul și pe calitatea produselor și
     serviciilor exportate și nu pe condițiile financiare oferite), precum și acționarea în sensul
     eliminării subvențiilor și a denaturărilor comerțului asociate creditelor la export care
     beneficiază de susținere oficială. Acordul a intrat în vigoare în aprilie 1978, are o durată
     nedeterminată și, cu toate că se bucură de sprijinul administrativ al Secretariatului OCDE, nu
     este un act al OCDE1.
     Acordul face obiectul unor actualizări periodice, care țin seama de evoluțiile pieței financiare
     și ale politicilor care afectează acordarea de credite la export care beneficiază de susținere
     oficială. Acordul a fost transpus, devenind astfel obligatoriu din punct de vedere juridic în
     UE, prin Regulamentul (UE) nr. 1233/2011 al Parlamentului European și al Consiliului2 3.
     Revizuirile clauzelor și condițiilor acordului sunt încorporate în legislația UE prin acte
     delegate în conformitate cu articolul 2 din prezentul regulament.

     1
            Astfel cum este definit la articolul 5 din Convenția OCDE.
     2
            Regulamentul (UE) nr. 1233/2011 al Parlamentului European și al Consiliului din 16 noiembrie 2011
            privind aplicarea anumitor orientări în domeniul creditelor la export care beneficiază de susținere
            oficială și de abrogare a Deciziilor 2001/76/CE și 2001/77/CE (JO L 326, 8.12.2011, p. 45).
     3
            În trecut, versiunile precedente ale Acordului OCDE au fost transpuse în legislația UE prin decizii ale
            Consiliului.

RO                                                        1                                                           RO
 ---pagebreak---      2.2.     Participanții la Acordul privind creditele la export care beneficiază de susținere
              oficială
     Comisia Europeană reprezintă Uniunea în cadrul reuniunilor participanților la acord, precum
     și în cadrul procedurilor scrise de luare a deciziilor de către participanții la acord. Deciziile
     privind toate modificările acordului se iau prin consens. Poziția Uniunii este adoptată de
     Consiliu și este discutată de statele membre în cadrul Grupului de lucru al Consiliului privind
     creditele la export4.
     2.3.     Actul avut în vedere de participanții la CCSU
     O actualizare a criteriilor de eligibilitate cuprinse în apendicele III la CCSU este în curs de
     dezbatere la nivelul participanților, în urma unei propuneri din partea Uniunii Europene
     transmise la 16 noiembrie 2021.
     În propunerea ei, Uniunea Europeană a propus ca secțiunea de adaptare (apendicele III) să
     devină o parte permanentă a acordului, având în vedere relevanța stimulării finanțării
     combaterii schimbărilor climatice, și să actualizeze criteriile de eligibilitate pentru proiectele
     de adaptare cuprinse în apendicele III. Actualizarea propusă ar aduce criteriile de identificare
     a proiectelor de adaptare mai aproape de unele standarde utilizate de băncile de dezvoltare,
     deoarece experiența dovedește că criteriile actuale – care necesită adaptare pentru a fi
     principalul obiectiv al unui proiect – nu sunt adecvate pentru tranzacțiile de credit la export,
     care ar implica, de obicei, și activități comerciale pentru a genera un flux de numerar.
     Criteriile propuse ar include proiecte de adaptare parțială, condițiile CCSU aplicându-se
     numai părții a unui proiect care vizează adaptarea.
     Propunerea de actualizare a apendicelui III a fost discutată la 1 decembrie 2021 în cadrul celei
     de a 151-a reuniuni a participanților și a primit sprijin. Un participant a solicitat ca noile
     criterii să fie convenite cu o clauză de limitare în timp care să permită o reevaluare a
     caracterului adecvat al acestora în timp util.
     Având în vedere sprijinul manifestat, președintele a propus ca Uniunea Europeană să își
     revizuiască propunerea, luând în considerare sugestiile pe care alți participanți le vor trimite
     până la sfârșitul anului 2021, pentru a lansa o procedură scrisă la începutul anului 2022 în
     vederea adoptării ei.
     Ca atare, actul avut în vedere de participanți este de a decide cu privire la modificarea
     criteriilor de eligibilitate pentru proiectele de adaptare din cadrul CCSU prin procedură scrisă
     la începutul anului 2022.

     3.       POZIȚIA CARE URMEAZĂ SĂ FIE ADOPTATĂ ÎN NUMELE UNIUNII EUROPENE
     Propunerea Uniunii Europene, susținută în mare măsură de participanți, a fost discutată și
     adoptată pentru prima dată în cadrul Grupului de lucru al Consiliului privind creditele la
     export.
     Poziția care urmează să fie adoptată în numele Uniunii este anexată la prezenta decizie și se
     bazează pe propunerea Uniunii Europene și pe rezultatul discuției din 1 decembrie 2021.
     Poziția propusă constă în actualizarea criteriilor pentru proiectele de adaptare din apendicele
     III la CCSU, utilizând ca sursă de inspirație Principiile comune pentru urmărirea finanțării
     adaptării la schimbările climatice, elaborate de unele bănci multilaterale de dezvoltare.
     Întrucât noile criterii vizează și proiecte de adaptare parțială, actualizarea propusă a

     4
            Decizia Consiliului de instituire a Grupului de coordonare a politicilor în domeniul asigurării creditelor,
            al garanțiilor și creditelor financiare (JO 66, 27.10.1960, p. 1339).

RO                                                          2                                                             RO
 ---pagebreak---      apendicelui III conduce la unele modificări ale anumitor articole din CCSU, pentru a reflecta
     acest aspect.
     Întrucât este necesar ca dinamica pozitivă din cadrul OCDE să fie menținută, Uniunea
     Europeană ar încerca să ajungă la un acord cât mai curând posibil pentru ca această
     actualizare relevantă să fie transmisă CCSU.

     4.        TEMEIUL JURIDIC
     4.1.      Temeiul juridic procedural
     4.1.1.    Principii
     Articolul 218 alineatul (9) din Tratatul privind funcționarea Uniunii Europene (TFUE)
     prevede posibilitatea adoptării unor decizii de „stabilire a pozițiilor care trebuie adoptate în
     numele Uniunii în cadrul unui organism creat printr-un acord, în cazul în care acest organism
     trebuie să adopte acte cu efecte juridice, cu excepția actelor care modifică sau completează
     cadrul instituțional al acordului”.
     Conceptul de „acte cu efecte juridice” include actele care au efecte juridice în temeiul
     normelor de drept internațional aplicabile organismului în cauză. Sunt, de asemenea, incluse
     instrumentele care nu au un caracter obligatoriu în temeiul dreptului internațional, dar care
     „au vocația de a influența în mod decisiv conținutul reglementării adoptate de legiuitorul
     Uniunii”5.
     4.1.2.    Aplicarea la cazul în discuție
     Actul avut în vedere poate influența în mod decisiv conținutul legislației UE și anume
     Regulamentul (UE) nr. 1233/2011 al Parlamentului European și al Consiliului din 16
     noiembrie 2011 privind aplicarea anumitor orientări în domeniul creditelor la export care
     beneficiază de susținere oficială și de abrogare a Deciziilor 2001/76/CE și 2001/77/CE ale
     Consiliului. În acest sens, articolul 2 din regulamentul menționat prevede că „Comisia este
     împuternicită să adopte acte delegate, în conformitate cu articolul 3, pentru a modifica anexa
     II ca urmare a modificării orientărilor convenite între participanții la acord”. Aceasta include
     modificări ale anexelor la acord.
     Prin urmare, temeiul juridic procedural al deciziei propuse este articolul 218 alineatul (9) din
     TFUE.
     4.2.      Temeiul juridic material
     4.2.1.    Principii
     Temeiul juridic material al unei decizii adoptate în temeiul articolului 218 alineatul (9) din
     TFUE depinde în primul rând de obiectivul și de conținutul actului avut în vedere cu privire la
     care o poziție este luată în numele Uniunii. În cazul în care actul avut în vedere urmărește
     două obiective sau include două elemente, iar unul dintre aceste obiective sau elemente poate
     fi identificat ca fiind obiectivul sau elementul principal, iar celălalt obiectiv sau element are
     mai degrabă un caracter accesoriu, decizia adoptată în temeiul articolului 218 alineatul (9) din
     TFUE trebuie să se întemeieze pe un singur temei juridic material, respectiv pe cel impus de
     obiectivul sau de elementul principal sau predominant.

     5
              Hotărârea Curții de Justiție din         7       octombrie   2014,   Germania/Consiliu,   C-399/12,
              ECLI:EU:C:2014:2258, punctele 61 – 64.

RO                                                         3                                                        RO
 ---pagebreak---      4.2.2.   Aplicarea la cazul în discuție
     Obiectivul principal și conținutul actului avut în vedere se referă la creditele la export, care se
     încadrează în domeniul de aplicare al politicii comerciale comune. Prin urmare, temeiul
     juridic material al deciziei propuse este articolul 207 din TFUE.
     4.3.     Concluzie
     Este necesar ca temeiul juridic al deciziei propuse să fie articolul 207 alineatul (4) primul
     paragraf din TFUE coroborat cu articolul 218 alineatul (9) din TFUE.

RO                                                   4                                                     RO
 ---pagebreak---                                                                     2022/0043 (NLE)

                                                     Propunere de

                                           DECIZIE A CONSILIULUI

           privind poziția care urmează să fie adoptată în numele Uniunii Europene în cadrul
            procedurii scrise de către participanții la Acordul privind creditele la export care
                        beneficiază de susținere oficială de modificare a anexei IV

     CONSILIUL UNIUNII EUROPENE,
     având în vedere Tratatul privind funcționarea Uniunii Europene, în special articolul 207,
     coroborat cu articolul 218 alineatul (9),
     având în vedere propunerea Comisiei Europene,
     întrucât:
     (1)       Orientările cuprinse în Acordul privind creditele la export care beneficiază de susținere
               oficială (denumit în continuare „acordul”) au fost transpuse și, prin urmare, au devenit
               obligatorii din punct de vedere juridic în UE în temeiul Regulamentului (UE) nr.
               1233/2011 al Parlamentului European și al Consiliului6.
     (2)       În conformitate cu articolul 9 din anexa IV la acord, participanții efectuează o
               revizuire a apendicelui său III până la sfârșitul anului 2020, în vederea evaluării
               inițiativelor internaționale legate de adaptare, a condițiilor de piață și a experienței
               acumulate în urma procesului de notificare pentru a stabili dacă este necesar ca
               definițiile, criteriile, termenii și condițiile proiectului să fie aplicabile în continuare
               și/sau să fie modificate.
     (3)       Participanții trebuie să decidă prin procedură scrisă cu privire la o decizie preconizată
               de modificare a apendicelui III al anexei IV la acord.
     (4)       Este necesar ca decizia preconizată să fie în conformitate cu angajamentele
               internaționale asumate de Uniunea Europeană în temeiul Acordului de la Paris și al
               politicii Uniunii privind schimbările climatice.
     (5)       Este adecvat să se stabilească poziția care urmează să fie adoptată în numele Uniunii
               în ceea ce privește o procedură scrisă a participanților la acord, întrucât decizia avută
               în vedere de participanții la acord va fi obligatorie juridic pentru Uniune și va putea
               influența în mod decisiv conținutul dreptului Uniunii, în temeiul articolului 2 din
               Regulamentul (UE) nr. 1233/2011,

     6
               Regulamentul (UE) nr. 1233/2011 al Parlamentului European și al Consiliului din 16 noiembrie 2011
               privind aplicarea anumitor orientări în domeniul creditelor la export care beneficiază de susținere
               oficială și de abrogare a Deciziilor 2001/76/CE și 2001/77/CE ale Consiliului (JO L 326, 8.12.2011, p.
               45) [„Regulamentul (UE) nr. 1233/2011”].

RO                                                          5                                                           RO
 ---pagebreak---      ADOPTĂ PREZENTA DECIZIE:

                                               Articolul 1
     Poziția care urmează să fie adoptată în numele Uniunii în ceea ce privește adoptarea de către
     participanți a unei decizii prin procedură scrisă de modificare a anexei IV la Acordul privind
     creditele la export care beneficiază de susținere oficială este stabilită în anexă.

                                               Articolul 2
     Reprezentanții Uniunii pot conveni asupra unor modificări minore ale modificărilor propuse
     la anexa IV a Acordului privind creditele la export care beneficiază de susținere oficială, care
     figurează în anexă, fără a fi necesară o altă decizie a Consiliului.

                                               Articolul 3
     Prezenta decizie se adresează Comisiei.
     Adoptată la Bruxelles,

                                                 Pentru Consiliu
                                                 Președintele

RO                                                  6                                                   RO
 ---documentbreak---                             COMISIA
                            EUROPEANĂ

                                                     Bruxelles, 24.2.2022
                                                     COM(2022) 63 final

                                                     ANNEX

                                           ANEXĂ

                                              la

                             Propunerea de decizie a Consiliului

     privind poziția care urmează să fie adoptată în numele Uniunii Europene în cadrul
      procedurii scrise de către participanții la Acordul privind creditele la export care
                  beneficiază de susținere oficială de modificare a anexei IV

RO                                                                                RO
 ---pagebreak---                                                   ANEXĂ
                                              PROPUNERE

     Poziția Uniunii Europene este de a sprijini următoarele modificări ale anexei IV la Acordul
     privind creditele la export care beneficiază de susținere oficială:
     Articolul 3 din anexa IV se înlocuiește cu următorul text:
              „3. DOMENIUL DE APLICARE AL PROIECTELOR DE ADAPTARE LA
              SCHIMBĂRILE CLIMATICE ELIGIBILE PENTRU APENDICELE III
                    a)    Prezenta înțelegere sectorială stabilește termenii și condițiile financiare
                          care se aplică creditelor la export care beneficiază de susținere oficială în
                          legătură cu contractele pentru proiecte cu o parte care vizează adaptarea
                          și care îndeplinesc criteriile de eligibilitate prevăzute în apendicele III la
                          prezenta înțelegere sectorială.
                    b)    Aceste contracte se referă la exportul unor proiecte complete sau al unor
                          părți ale acestora, cuprinzând toate componentele, echipamentele,
                          materialele și serviciile (inclusiv formarea personalului) direct necesare
                          pentru executarea și darea în exploatare a unui proiect identificabil, cu
                          următoarele condiții:
                          1)    sunt respectate condițiile prevăzute în apendicele III;
                          2)    termenii și condițiile prevăzute pot fi extinse doar pentru a viza
                                dezavantaje financiare specifice întâmpinate de un proiect și se
                                bazează pe necesitățile financiare individuale și pe condițiile de
                                piață specifice fiecărui proiect.
                    c)    Prezenta înțelegere sectorială se aplică în cazul modernizării proiectelor
                          existente, pentru a ține seama de preocupările legate de adaptare, în
                          cazurile în care se preconizează că durata de viață economică a
                          proiectului va fi prelungită cu cel puțin perioada de rambursare a
                          creditului care urmează să fie acordat. Dacă acest criteriu nu este
                          îndeplinit, se aplică termenii acordului.”
     Litera d) a articolului 5 din anexa IV se înlocuiește cu următorul text:
                    „d)   Pentru creditele la export care beneficiază de susținere oficială legate de
                          contractele cu o parte care vizează adaptarea, astfel cum sunt definite în
                          apendicele III, termenul maxim de rambursare este de 15 ani pentru
                          componenta proiectului legată de adaptarea la schimbările climatice.
                          Termenii acordului se aplică părții restante a proiectului.”
     Literele d) și e) ale articolului 9 din anexa IV se înlocuiesc cu următorul text:
                    „d)   Participanții revizuiesc apendicele III al prezentei înțelegeri sectoriale
                          până la sfârșitul anului 2027, în vederea evaluării inițiativelor
                          internaționale legate de adaptare, a condițiilor de piață și a experienței
                          acumulate în urma procesului de notificare pentru a stabili dacă
                          definițiile, criteriile, termenii și condițiile proiectului ar trebui utilizate în
                          continuate sau ar trebui modificate.

RO                                                    1                                                        RO
 ---pagebreak---                      e)     După 31 decembrie 2027, termenii și condițiile legate de apendicele III
                            încetează să se aplice, cu excepția cazului în care participanții convin
                            altfel.”
     Apendicele III din anexa IV se înlocuiește cu următorul text:
             „APENDICELE III: CRITERIILE DE ELIGIBILITATE PENTRU PROIECTELE
             LEGATE DE ADAPTAREA LA SCHIMBĂRILE CLIMATICE
             Partea care vizează adaptarea este reprezentată de acele activități ale proiectului
             (proiecte, componente ale proiectului, elemente sau părți de proiecte) care sunt legate
             în mod clar de reducerea vulnerabilității la schimbările climatice.
             Partea care vizează adaptarea unui proiect este eligibilă pentru termenii și condițiile
             financiare stabilite în prezenta înțelegere sectorială dacă:
                     a)     Ea contribuie în mod substanțial la reducerea vulnerabilității la
                            schimbările climatice identificate în zona vizată de proiect. Acest aspect
                            ar trebui să fie indicat în mod explicit și explicat ca atare în planul
                            proiectului și în documentele justificative, ca fiind fundamental pentru
                            concepția proiectului. Documentația proiectului ar trebui să stabilească o
                            legătură clară și directă între contextul vulnerabilității climatice și
                            activitățile specifice ale proiectului.
                     b)     Propunerea de proiect trebuie să includă o declarație explicită cu privire
                            la intenția de a aborda vulnerabilitatea climatică. Acest aspect va fi
                            sprijinit de o analiză a modului în care activitățile legate de adaptare ale
                            proiectului vor aborda în mod direct vulnerabilitatea climatică și/sau vor
                            consolida reziliența comunităților, a bunurilor sau a ecosistemelor la
                            schimbările climatice.
                     c)     Pentru proiectele legate de contracte cu o valoare de cel puțin 10
                            milioane DS1, se efectuează o reexaminare independentă a proiectului de
                            către o parte terță, fie separat, fie ca parte integrantă a documentației
                            proiectului. Reexaminarea este pusă la dispoziția publicului, cum ar fi
                            publicată pe site-ul de internet al proiectului sau pe site-ul de internet al
                            organismului public relevant. Reexaminarea evaluează riscurile și
                            vulnerabilitățile specifice și relevante legate de schimbările climatice și
                            modul în care măsurile propuse cuprinse în proiect vor aborda în mod
                            direct riscurile și vulnerabilitățile respective.”

     1
            Această sumă se referă la întreaga valoare a proiectului, fără a se limita la partea care vizează adaptarea.

RO                                                          2                                                              RO